Алена Канстанцінаўна Лябецкая

Алена Канстанцінаўна Лябецкая () — беларуская палітычная і грамадская дзяячка, мемуарыстка.

Актывістка Таварыства беларускай школы (ТБШ) у Заходняй Беларусі. Жонка палітыка Паўла Крынчыка. З лістапада 1927 года сакратарка Слонімскай акруговай управы ТБШ. За сваю дзейнасць арыштавана польскімі ўладамі ў 1928 годзе. У 1929 годзе дэлегат 1-га антыфашысцкага кангрэса ў Берліне; дэлегат Еўрапейскага сялянскага кангрэса. Зноў арыштавана ў лютым 1930 года; асуджана на 6 гадоў зняволення. 

З 1933 года ў выніку абмену палітвязнямі ў БССР. Працавала ў ЦК Міжнароднай арганізацыі дапамогі барацьбітам рэвалюцыі Беларусі. Арыштавана НКУС 14 кастрычніка 1937 года, асуджана як «агент разведвальных органаў буржуазнай Польшчы» да 5 гадоў лагераў. Адбывала пакаранне ў лагеры ва Усходняй Сібіры. 

Вярнулася на Слонімшчыну ў 1947 годзе, рэабілітавана ў 1956 годзе. У пасляваенны час пісала ўспаміны.

 Творы 
 Дзейнасць гурткоў «Таварыства беларускай школы» // У суровыя гады падполля. Мн., 1958;
 Иного пути не было // Вильнюсское подполье. — Вильнюс, 1966.

 Крыніцы 

 Літаратура 


 Спасылкі 


Катэгорыя:Мемуарысты СССР
Катэгорыя:Мемуарысты Беларусі